Šešuolių dvaras

Šešuolių dvaras – dvaras, buvęs Šešuoliuose, prie Šešuolių ežero, dabartiniuose Dvarniniuose.

Istorija
Žinomas nuo Vytauto laikų. 1449 ir 1478 m. dovanotas Vilniaus vyskupui. 1567 m. dvaro žemių dalis Kuziluose skirta naujai Šešuolių Šv. Juozapo bažnyčiai.

1818 m. dvare klebonui priklausė 20 valakų žemės (kartu su Kuzilais). 1837 m. sudegė ir nebebuvo atstatytas. XIX a. 2-ojoje pusėje dvaras buvo valstybinis. XX a. tarpukariu dvare buvo biblioteka, spirito varykla, ūkis.

Kategorija:Ukmergės rajono dvarai
Kategorija:Šešuoliai